# Z M L U VA

**č.**

**o poskytovaní služieb a zabezpečení starostlivosti o služobné kone**

uzatvorená podľa § 269 ods. 2 Obchodného zákonníka v znení neskorších predpisov

––––––––––––––––––––––––––––––––––––––––––––––––––––––––––––––––––––––––––

**Čl. I.**

**Zmluvné strany**

**Poskytovateľ : ................................**

**So sídlom:**

**Zastúpená:**

**IČO:**

**DIČ:**

**Bankové spojenie:**

**IBAN:**

(ďalej len „poskytovateľ“)

**a**

**Odberateľ : Slovenská republika zastúpená Ministerstvom vnútra Slovenskej republiky**

**So sídlom:**  Pribinova 2,812 72 Bratislava

**Zastúpená**:

na základe plnomocenstva č.p.:

**IČO:** 00151866

**Bankové spojenie:** Štátna pokladnica

**SWIFT:** SPSRSKBA

**IBAN:** SK78 8180 0000 0070 0018 0023

(ďalej len „odberateľ“)

uzavreli v zmysle ust. § 269 ods. 2 Obchodného zákonníka v znení neskorších predpisov, v zmysle zákona NR SR č. 18/1996 Z. z. o cenách v znení neskorších predpisov, na základe zákona č. 176/2004 Z. z. o nakladaní s majetkom verejnoprávnych inštitúcií v znení neskorších predpisov a  na základe verejného obstarávania odberateľa

**t ú t o**

**zmluvu o poskytovaní služieb a zabezpečení starostlivosti o služobné kone** **OJP Bratislava**

za nasledovných podmienok

(ďalej len „zmluva“)

**Čl. II.**

**Predmet zmluvy**

* 1. Predmetom tejto zmluvy je záväzok poskytovateľa poskytovať v súlade s podmienkami tejto zmluvy pre odberateľa za odplatu služby v súlade s prílohou č. 1 tejto zmluvy, najmä:

1. pravidelnú dennú starostlivosť o služobné kone Oddelenia jazdnej polície Bratislava, ktoré sú vo vlastníctve SR a v správe Ministerstva vnútra SR (ďalej len „kone“) v priestoroch areálu ........a to:
2. kŕmenie koňa – 3 krát denne (zahŕňa službu a poskytnutie krmiva pre kone - seno + jadrové krmivo),
3. kompletné čistenie boxu a podstielanie – 2 krát týždenne,
4. napájanie – zabezpečenie nepretržitého prísunu vody pre koňa,
5. vyhnojovanie boxov – 1 krát denne v poobedňajších hodinách,

* 1. Poskytovateľ sa zaväzuje poskytovať služby, ktoré sú predmetom tejto zmluvy vo vlastnom mene a na vlastnú zodpovednosť, rešpektujúc podmienky dohodnuté v tejto zmluve. Ďalej sa zaväzuje poskytovať tieto služby riadne, včas, bez vád, s potrebnou odbornou starostlivosťou a tomu zodpovedajúcou kvalitou podľa platných všeobecne záväzných právnych predpisov platných na území SR a interných predpisov odberateľa.

3. Odberateľ sa zaväzuje v súlade s touto zmluvou zaplatiť poskytovateľovi za služby poskytnuté podľa tejto zmluvy dohodnutú cenu podľa čl. IV a platobných podmienok dohodnutých v tejto zmluve.

**Čl. III.**

**Doba trvania zmluvy a spôsob ukončenia**

1. Táto zmluva sa uzatvára na dobu určitú a to na päť (5) rokov odo dňa nadobudnutia účinnosti tejto zmluvy.
2. Túto zmluvu môžu zmluvné strany ukončiť písomnou dohodou, alebo písomnou výpoveďou bez uvedenia dôvodu. Výpovedná doba je 3 - mesačná a začína plynúť prvým dňom mesiaca, nasledujúceho po doručení výpovede druhej zmluvnej strane.

3.Poskytovateľ je oprávnený písomne odstúpiť od tejto zmluvy v prípade, ak odberateľ napriek písomnému upozorneniu poskytovateľa porušuje svoje povinnosti vyplývajúce z ustanovenia čl. V. bod 1. tejto zmluvy. Odstúpenie je účinné dňom jeho doručenia druhej zmluvnej strane.

4. Odberateľ je oprávnený písomne odstúpiť od tejto zmluvy v prípade, ak poskytovateľ napriek písomnému upozorneniu zo strany odberateľa porušuje svoje povinnosti vyplývajúce z ustanovenia čl. V. bod 2. tejto zmluvy. Odstúpenie je účinné dňom jeho doručenia druhej zmluvnej strane.

**Čl. IV.**

## Cena a platobné podmienky

1. Cena je stanovená dohodou zmluvných strán v zmysle zákona Národnej rady Slovenskej republiky č.18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z., ktorou sa vykonáva zákon Národnej rady Slovenskej republiky č.18/1996 Z. z. o cenách. Podrobná špecifikácia ceny (s DPH, aj bez DPH) je obsahom prílohy č. 2, ktorá tvorí neoddeliteľnú súčasť tejto zmluvy.
2. Celková cena bude určená celkovým súčtom koní na základe mesačného výkazu starostlivosti o kone potvrdeného vedúcim Jazdeckého areálu.
3. Faktúry za uvedené ďalšie služby je poskytovateľ povinný zasielať na adresu **Prezídium Policajného zboru, odbor kynológie a hipológie, Pribinova 2, 812 72 Bratislava**. Zmluvné strany sa dohodli, že poskytovateľ vystaví na základe skutočne vykonaných úkonov faktúru splatnú do 30 dní odo dňa jej doručenia, ktorú odošle na adresu odberateľa.
4. Faktúra musí obsahovať všetky náležitosti daňového dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov.
5. V prípade, ak faktúra nebude spĺňať náležitosti daňového dokladu v zmysle zákona č 222/2004 Z.z. o dani z pridanej hodnoty v znení neskorších predpisov, odberateľ je oprávnený vrátiť poskytovateľovi faktúru na prepracovanie, pričom sa preruší lehota jej splatnosti. Doručením novej faktúry začne plynúť nová 30 dňová lehota splatnosti.
6. Platba sa realizuje prevodným príkazom prostredníctvom finančného ústavu odberateľa uvedeného v čl I. tejto zmluvy. V prípade, ak nájomca nezaplatí faktúry riadne a včas, zaväzuje sa zaplatiť prenajímateľovi aj úrok z omeškania stanovený v zmysle § 3 Nariadenia vlády Slovenskej republiky č. 87/1995 Z. z., ktorým sa vykonávajú niektoré ustanovenia Občianskeho zákonníka v znení neskorších predpisov, ak o to prenajímateľ požiada.
7. Celková suma za dodávané služby špecifikované v článku II. tejto zmluvy nepresiahne čiastku **322 020,- EUR bez DPH** po dobu trvania tejto zmluvy.

**Čl. V.**

## Povinnosti zmluvných strán

1. Povinnosti odberateľa:
2. odberateľ je povinný poskytnúť poskytovateľovi potrebnú súčinnosť a všetky potrebné informácie na poskytovanie služieb.
3. odberateľ je povinný zabezpečiť prístup zamestnancom poskytovateľa do priestorov týkajúcich sa poskytovaných služieb.
4. Povinnosti poskytovateľa:
5. poskytovateľ sa zaväzuje poskytovať služby potrebným počtom odborne spôsobilých osôb.
6. poskytovateľ sa zaväzuje poskytovať všetky služby v súlade s platnými právnymi predpismi platnými na území SR.

**Čl. VI.**

**Sankcie a zmluvné pokuty**

1. Zmluvné strany sa dohodli, že v prípade ak poskytovateľ nezabezpečí služby dohodnuté v čl. II. tejto zmluvy riadne a včas, je povinný zaplatiť odberateľovi na základe jeho písomnej výzvy zmluvnú pokutu vo výške 1% denne z dohodnutej ceny podľa čl. IV. bod 1. a to za každý aj začatý deň omeškania s poskytovaním týchto služieb.
2. V prípade omeškania odberateľa s úhradou ceny podľa čl. IV. tejto zmluvy za riadne poskytnuté služby, je poskytovateľ oprávnený uplatňovať si voči odberateľovi nárok na úrok z omeškania podľa ustanovenia § 369 Obchodného zákonníka.
3. V prípade odôvodnenej reklamácie poskytnutých služieb je poskytovateľ povinný odstrániť reklamovanú vadu najneskôr do 24 hod. od jej oznámenia odberateľom. V prípade, ak poskytovateľ neodstráni reklamovanú vadu na vlastné náklady v stanovenom termíne, odberateľ má právo na zľavu do výšky 1% z dohodnutej ceny za daný mesiac.
4. Splnením záväzku poskytovateľa zaplatiť odberateľovi zmluvnú pokutu nezanikajú povinnosti poskytovateľa, plnenie ktorých je zabezpečené dohodou o zmluvnej pokute.
5. Dohodou o zmluvnej pokute nie je dotknuté právo zmluvných strán na náhradu škody. V prípade vzniku škody je ktorákoľvek zo zmluvných strán oprávnená nárokovať si jej náhradu v plnej výške.

**Čl. VII.**

**Reklamácia a zodpovednosť za vady**

1. Poskytovateľ zodpovedá za riadne a kvalitné vykonanie služieb.

2. Reklamácie služieb je potrebné zo strany odberateľa oznámiť bezodkladne

zodpovednému zástupcovi poskytovateľa.

**Čl. VIII.**

**Záverečné ustanovenia**

1. Táto zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom na Úrade vlády SR.

2. Prípadné zmeny a doplnky tejto zmluvy sú možné jedine formou písomného dodatku a

musia byť podpísané obidvoma zmluvnými stranami.

1. Právne vzťahy touto zmluvou zvlášť neupravené sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými na území SR.

4. Táto zmluva je vyhotovená v 3 vyhotoveniach, 1 vyhotovenie pre poskytovateľa a 2 vyhotovenia pre odberateľa.

5. Zmluvné strany prehlasujú, že si zmluvu prečítali, jej obsahu porozumeli a súhlasia s ním, nakoľko nie je spísaná v tiesni, ale na základe ich slobodnej a vážnej vôle a na znak tohto súhlasu ju vlastnoručne podpisujú.

**Prílohy:**

Príloha č. 1: Opis predmetu zákazky, vlastný návrh plnenia predmetu zákazky

Príloha č. 2: Štruktúrovaný rozpočet ceny rámcovej dohody

Príloha č. 3: Zoznam subdodávateľov

V ...................... dňa V Bratislave dňa

Za poskytovateľa: Za odberateľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_